Με δυό λόγια: εξαιρετικό κατάλυμα.
Η τοποθεσία υπέροχη: δίπλα στο βουνό με πολύ όμορφη θέα, απόλυτη ησυχία (μόνο ο θόρυβος της Φύσης υπήρχε), στην αυλή εύρισκες σκιά όλη την ημέρα, το βράδυ το μακρυμάνικο ήταν απαραίτητο. Πολύ βολική και η ύπαρξη χώρου στάθμευσης.
Το σπίτι ήταν πολύ καλά εξοπλισμένο, η κουζίνα είχε απλά τα πάντα, κλινοσκεπάσματα, πετσέτες, καθαριστικά κλπ σε αφθονία. Το σπίτι ήταν καθαρό, τα δε κλιματιστικά δροσίζαν άνετα και άμεσα όλα τα δωμάτια, αρκεί να άφηνες λίγο ανοιχτές τις πόρτες.
Ο οικοδεσπότης είναι ευγενικός και εξυπηρετικός, τον οποίο δεν χρειάστηκε να ενοχλήσουμε για κάτι, αφού όλα ήταν στην θέση τους. Όποτε χρειάστηκε να επικοινωνήσουμε, κυρίως για υποδείξεις προορισμών / φαγητού, η απάντησή του ήταν άμεση, οι δε υποδείξεις του άριστες.
Στα έξτρα, κάποιες τοπικές λιχουδιές που μας προσφέρθηκαν απλόχερα.
Σε όποιον δεν θέλει να μένει μέσα στην πολυκοσμία και θέλει ένα ήσυχο, καθαρό μέρος να ξεκουραστεί, από το οποίο όμως μπορεί να εξορμήσει σε όλο το νομό, η κατοικία Κλεάνθης είναι ιδανική.